Suvestinė redakcija nuo 2023-05-25

Įsakymas paskelbtas: TAR 2023-01-31, i. k. 2023-01696

ALYTAUS RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL MEDŽIOJAMŲJŲ GYVŪNŲ PADARYTOS ŽALOS APSKAIČIAVIMO KOMISIJOS SUDARYMO

2023 m. sausio 30 d. Nr. D1-123

Alytus

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos medžioklės įstatymo 5 straipsnio 5 dalies 3 punktu, Medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui apskaičiavimo metodika, patvirtinta Lietuvos Respublikos aplinkos ministro ir Lietuvos Respublikos žemės ūkio ministro 2002 m. rugsėjo 23 d. įsakymu Nr. 486/359 „Dėl Medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui apskaičiavimo metodikos patvirtinimo“, Alytaus medžiotojų ir žvejų draugijos 2023 m. sausio 23 d. raštu „Dėl Alytaus medžiotojų ir žvejų draugijos atstovų delegavimo į Alytaus rajono savivaldybės medžiojamų gyvūnų padarytos žalos apskaičiavimo komisiją“, VĮ Valstybinių miškų urėdijos Prienų regioninio padalinio 2023 m. sausio 19 d. raštu Nr. 63-S-735 „Dėl atstovo delegavimo“, Aplinkos apsaugos departamento prie Aplinkos ministerijos Alytaus valdybos 2023 m. sausio 25 d. raštu Nr. AD5-1377 „Dėl atstovo skyrimo“:

1. S u d a r a u Medžiojamųjų gyvūnų padarytos žalos apskaičiavimo komisiją:

Pirmininkė – Irma Stenionienė, Alytaus rajono savivaldybės administracijos Žemės ūkio skyriaus vedėja (jai nesant pareigas pavesti Žydrūnui Geležauskui Žemės ūkio skyriaus vedėjo pavaduotojui);

Sekretorė – Nijolė Valiukevičienė, Alytaus rajono savivaldybės administracijos Žemės ūkio skyriaus vyresnioji specialistė (jai nesant sekretorės pareigas pavesti Laimai Stankevičienei, Žemės ūkio skyriaus vyresniajai specialistei);

nariai: seniūnijos, kurios teritorijoje padaryta medžiojamųjų gyvūnų žala, seniūnas.

2. K v i e č i u dalyvauti komisijos darbe:

2.1. Tomą Būdelį, Alytaus medžiotojų ir žvejų draugijos atstovą – medžioklės žinovą.

2.2. Tomą Barkauską, VĮ Valstybinių miškų urėdijos Prienų regioninio padalinio vadovą, kai žala padaroma miškui.

2.3. Joną Jarmalavičių, Aplinkos apsaugos departamento prie Aplinkos ministerijos Gyvosios gamtos apsaugos departamento Alytaus gyvosios gamtos apsaugos skyriaus vedėją, kai žalą ūkiniams gyvūnams padarys vilkai.

Papunkčio pakeitimai:

Nr. D1-565, 2023-05-24, paskelbta TAR 2023-05-24, i. k. 2023-09783

3. N u r o d a u komisijai:

3.1. nustatant medžiojamųjų gyvūnų padarytos žalos dydį, kviesti medžioklės plotų naudotoją, kai žalą padaro gyvūnai, kuriuos medžioti nėra uždrausta ištisus metus, ir žemės savininką ar naudotoją.

3.2. esant poreikiui, į komisijos darbą kviesti kitų kompetentingų valstybinių įstaigų atstovus.

4. P r i p a ž į s t u netekusiu galios Alytaus rajono savivaldybės administracijos direktoriaus 2019-07-11 įsakymą Nr. D1-481 „Dėl Medžiojamųjų gyvūnų padarytos žalos apskaičiavimo komisijos sudarymo“, su visais pakeitimais ir papildymais.

Administracijos direktorė	Gintarė Jociunskaitė

Pakeitimai:

1.

Alytaus rajono savivaldybės administracija, Įsakymas

Nr. D1-565, 2023-05-24, paskelbta TAR 2023-05-24, i. k. 2023-09783

Dėl Alytaus rajono savivaldybės administracijos direktoriaus 2023 m. sausio 30 d. įsakymo Nr. D1-123 „Dėl Medžiojamųjų gyvūnų padarytos žalos apskaičiavimo komisijos sudarymo“ pakeitimo